text: Като годишен спонсор, получавате целогодишно позициониране пред учениците от ТУЕС и завършилите училището, които членуват в АЗТУЕС (900+).
  Това включва онлайн присъствие на логото ви в сайта и Фейсбук страницата на АЗТУЕС, както и месечния имейл бюлетин към членовете; представяне на компанията и споделяне на новини във Фейсбук; публикуване на обяви за работа в платформата (в процес на разработка); позициониране по време на срещата на випуските "ТУЕС Реюниън" и отстъпка от спонсорските пакети за ТУЕС събитията.
  Вашата подкрепа ни помага да развиваме все по-устойчиви и мащабни инициативи в полза на ТУЕС и качественото ИТ образование в България:
  Годишното спонсорство е за период от една календарна година. Има 3 спонсорски пакети - алфа, бета и гама, които са с различна стойност и ниво на позициониране. Тъй като пакетите се актуализират всяка година, най-добре е да се свържете с екипа ни, за да получите актуална информация.
  Един страхотен начин да видите на какво са способни талантливите ученици от ТУЕС и да подкрепите тяхното развитие е да се включите като спонсор на събитията в ТУЕС. При интерес, свържете се с нас на [email protected].
  Hack TUES първият и единствен по рода си хакатон в България, организиран от ученици за ученици. Събитието стартира през 2015г. като инициатива на ученици от ТУЕС, като 5 издания по-късно, Hack TUES е вече едно от ключовите събития за училището. В хакатона могат да участват само ученици от ТУЕС в отбори с три до пет участници, които в рамките на два дни създават от нулата свой ИТ проект по зададена тема и след това го представят пред професионално жури от преподаватели и ИТ специалисти.
  Всяка година Hack TUES се организира през март от координационен екип доброволци от 11. клас, който се грижи за цялостната организация на събитието под менторството на АЗТУЕС и ръководството на ТУЕС. През 2020 заради COVID-19 Hack TUES 6 беше отложен за месец октомври.
  ТУЕС Фест е мащабен фестивал с десетки проекти, курсови и дипломни работи, разработени от ученици на ТУЕС. По време на събитието училището отваря врати за родители и ученици, на които предстои да решат, къде да продължат образованието си след 7-ми клас, както и за професионалисти от ИТ компании, представители на образователните институции и завършили ТУЕС.
  Посетителите могат да гласуват на място за своя проект-фаворит в три категории – Софтуер, Компютърни мрежи и Вградени системи и роботика. На базата на получените гласове се определят носителите на Наградата за най-добър проект на ТУЕС Фест във всяка от категориите, като проектите се състезават и за специалните награди на ИТ компаниите-партньори на събитието.